Publication: Magyar Közlöny
Issue: MK-1998-46 (Year: 1998, Number: 46)
Era: 1990-2004
Section: a 20/1998. (VI. 3.) NM rendelethez
Paragraph Index: 2437

3. Rohamkocsi: oxyologus szakorvossal vagy kórházi gyakorlatát elvégzett, egy éve kivonuló szolgálatot teljesítő főfoglalkozású mentőorvossal vagy anaesthesiologus szakorvossal, vagy legalább ötéves mentőgyakorlattal rendelkező részfoglalkozású orvossal kivonuló, többletfelszereléssel ellátott esetkocsi. A rohamkocsi betegterének minimális méretei: hosszúság: 2800 mm, szélesség: 1500 mm, magasság: 1800 mm. A betegtérben a hordágyat úgy kell elhelyezni, hogy a beteg mindkét oldalról és a fejrész felől is hozzáférhető legyen (ergonómiai tér: minimum 450 mm). 3.1. A rohamkocsi egészségügyi többletfelszerelése: — Szinkron és aszinkron üzemmódban használható defibrillátor, őrző monitorral (az esetkocsi defibrillátora helyett), — Pacemaker (transthoracalis és endocavitalis stimulálás lehetőségével — lehet a defibrillátor részegysége is), — EKG (graph — lehet a defibrillátor részegysége is), — Centralis vénapunctióhoz szükséges eszközök, — Infusios pumpa (perfusor), — Kissebészeti tálca, — Gyógyszer: ultrarövid hatású iv. narcoticum, thrombolyticum, — Respirátor.

Source: https://magyarkozlony.hu/hivatalos-lapok/4395f42d6b173244941d78099f6a1267bfd8cd27/dokumentumok/0711e5b1d898f1cde2dafa7e8f2518aa89ff249b/letoltes